techiaith/cofnodycynulliad_en-cy huggingface dataset:
English: Minister, in recent years we have seen a drop in the number of adults pursuing lifelong learning opportunities at our FE colleges. However, the sector still provides learning opportunities to nearly 65 per cent of Wales's 250,000 adult learners. The FE sector is facing a funding crisis due to recent cuts. What assessment has your Government made of the impact these cuts will have on lifelong learning opportunities?
Welsh: Weinidog, dros y blynyddoedd diwethaf, rydym wedi gweld gostyngiad yn nifer yr oedolion sy'n mynd ar drywydd cyfleoedd dysgu gydol oes yn ein colegau addysg bellach. Fodd bynnag, mae'r sector yn dal i ddarparu cyfleoedd dysgu i bron 65 y cant o'r 250,000 o oedolion sy'n ddysgwyr yng Nghymru. Mae'r sector addysg bellach yn wynebu argyfwng ariannu o ganlyniad i doriadau diweddar. Pa asesiad y mae eich Llywodraeth wedi'i wneud o effaith y toriadau hyn ar gyfleoedd dysgu gydol oes?
English: Well, as I said in answer to questions earlier on, we are doing what we can to support the FE sector, most recently in providing them with additional resources to tackle the issue of pay, which was the right thing to do in partnership with them. With regard to the future of adult education, you will be aware that the Government has recently concluded a consultation on the future of adult education, and I am currently considering responses to that and will make a statement in the Chamber when I am able to do so and I am secure in my way forward.
Welsh: Wel, fel y dywedais wrth ateb cwestiynau yn gynharach, rydym yn gwneud yr hyn a allwn i gefnogi'r sector addysg bellach, yn fwyaf diweddar drwy ddarparu adnoddau ychwanegol iddynt fynd i'r afael â mater cyflogau, a dyna oedd y peth iawn i'w wneud mewn partneriaeth â hwy. O ran dyfodol addysg i oedolion, byddwch yn gwybod bod y Llywodraeth wedi cwblhau ymgynghoriad ar ddyfodol addysg i oedolion yn ddiweddar, ac ar hyn o bryd, rwy'n ystyried ymatebion i'r ymgynghoriad hwnnw a byddaf yn gwneud datganiad yn y Siambr pan allaf wneud hynny a phan fyddaf yn sicr o fy ffordd ymlaen.
English: Free breakfast in primary schools has been a flagship Welsh Government scheme for over 15 years. It is integral to our wider work to support our youngest learners to be emotionally and physically ready to learn by providing them with a healthy start to the school day.
Welsh: Mae brecwast am ddim mewn ysgolion cynradd wedi bod yn un o gynlluniau blaenllaw Llywodraeth Cymru ers dros 15 mlynedd. Mae'n rhan annatod o'n gwaith ehangach i gynorthwyo ein dysgwyr ieuengaf i fod yn barod yn emosiynol ac yn gorfforol ar gyfer dysgu drwy roi dechrau iach i'r diwrnod ysgol.
English: Thanks, Minister. The ethos behind the scheme is first class, but some of my constituents have written to me with concerns that some children from disadvantaged backgrounds may be missing out. That's because their difficult lives at home may make it difficult for them to consistently get into school on time to benefit from the free food, which can affect their learning. It's a sad fact that there are children in Wales who live in real poverty and go hungry. So, has the Government explored the possibility of providing free food later on in the morning for those children who are unable to attend the breakfast club before school?
Welsh: Diolch, Weinidog. Mae'r ethos wrth wraidd y cynllun yn wych, ond mae rhai o fy etholwyr wedi ysgrifennu ataf yn mynegi pryderon am ei bod hi'n bosibl nad yw rhai plant o gefndiroedd difreintiedig yn gallu elwa ohono, a hynny oherwydd y gallai eu bywydau anodd gartref ei gwneud yn anodd iddynt fynd i'r ysgol ar amser yn gyson i fanteisio ar y bwyd am ddim, a gallai hynny effeithio ar eu dysgu. Mae'n ffaith drist fod yna blant yng Nghymru sy'n byw mewn tlodi go iawn ac yn mynd heb fwyd. Felly, a yw'r Llywodraeth wedi ystyried y posibilrwydd o ddarparu bwyd am ddim yn nes ymlaen yn y bore ar gyfer y plant sy'n methu mynychu'r clwb brecwast cyn i'r ysgol ddechrau?
English: I seem to remember some time back, Minister, being pretty positive about the free breakfast scheme when, possibly, some Members weren't, including you, obviously, but water under the bridge. The Welsh Government's free school breakfast scheme has been a flagship policy, as you yourself said, for many of your predecessors for a long period of time, but it has come under increasing pressure over recent years, with a number of councils reducing the opening hours of breakfast clubs and others introducing charges, albeit low-level charges. What support are you giving to local authorities to help maintain access to breakfast clubs to make sure that those children who do really need that nourishment that that breakfast gives them are able to access it in the future?
Welsh: Gallaf gofio, beth amser yn ôl, Weinidog, fy mod yn teimlo'n eithaf cadarnhaol ynghylch y cynllun brecwast am ddim, pan nad oedd rhai Aelodau, gan eich cynnwys chi, yn amlwg, mor frwd, ond mae hynny'n hen hanes bellach. Mae cynllun brecwast ysgol am ddim Llywodraeth Cymru wedi bod yn bolisi blaenllaw, fel y dywedoch, i lawer o'ch rhagflaenwyr am gyfnod hir o amser, ond mae wedi dod o dan bwysau cynyddol dros y blynyddoedd diwethaf, gyda nifer o gynghorau yn lleihau oriau agor clybiau brecwast ac eraill yn codi tâl, er mai tâl bach iawn ydyw. Pa gefnogaeth rydych yn ei rhoi i awdurdodau lleol i'w helpu i gynnal mynediad at glybiau brecwast er mwyn sicrhau bod y plant sydd wir angen y maeth y mae'r brecwast yn ei roi iddynt yn gallu cael mynediad ato yn y dyfodol?
English: I am aware that some local authorities have made different decisions about how they organise breakfast clubs. You will be aware that, in 2013-14, that financial year, the funding mechanism for free breakfasts in primary schools changed from a direct grant, and now that money is made available via the revenue support grant. Breakfasts are free, but individual local authorities and schools are able to make a small charge if, for instance, that club is being used for a longer period of time, essentially for childcare and wraparound care, which some parents do need and do utilise. But the 30-minute slot for free breakfast should not be charged for.
Welsh: Rwy'n ymwybodol fod rhai awdurdodau lleol wedi gwneud penderfyniadau gwahanol ynglŷn â sut y maent yn trefnu clybiau brecwast. Fe fyddwch yn gwybod, yn 2013-14, y flwyddyn ariannol honno, fod y mecanwaith ariannu ar gyfer brecwast am ddim mewn ysgolion cynradd wedi newid o grant uniongyrchol, a bod yr arian hwnnw bellach yn cael ei ddarparu drwy'r grant cynnal refeniw. Mae'r brecwast am ddim, ond gall ysgolion ac awdurdodau lleol unigol godi tâl bach, er enghraifft, os defnyddir y clwb am gyfnod hwy o amser, ar gyfer gofal plant a gofal cofleidiol i bob pwrpas, y bydd rhai rhieni ei angen ac yn ei ddefnyddio. Ond ni ddylid codi tâl am y slot 30 munud ar gyfer brecwast am ddim.
English: The twenty-first century schools programme will see investment of £1.4 billion over the five-year period, ending now, this year, in 2019. A further £2.3 billion investment is planned from April of this year onward, and the programme is delivered in partnership with local authorities and others who prioritise the projects that need to be delivered.
Welsh: Bydd rhaglen ysgolion yr unfed ganrif ar hugain wedi darparu buddsoddiad o £1.4 biliwn dros y cyfnod pum mlynedd, sy'n dod i ben yn awr, eleni, yn 2019. Mae £2.3 biliwn ychwanegol o fuddsoddiad wedi'i gynllunio o fis Ebrill eleni ymlaen, a darperir y rhaglen mewn partneriaeth ag awdurdodau lleol ac eraill sy'n rhoi blaenoriaeth i'r prosiectau y mae angen eu darparu.
English: Thank you very much for that summary, actually. You've previously told Mike Hedges that £34 million of the £51 million that went to Swansea under band A, for which - I just want to make this plain: I completely welcome that investment. But it showed that 66 per cent of the money that went into the Swansea city area went to Swansea East, and, actually, nothing at all went into Swansea West. Now, I appreciate what you said about the councils prioritising this, but I'm being told by councillors in Swansea that some schools in Swansea West and Gower are either not being told how to apply for this funding or are not told properly how they might pitch for this funding. When band B is being introduced, would you undertake to make sure that schools are informed directly of how they might apply for this funding? Because even though they may be more affluent parts of Swansea, there are some schools in Swansea West and Gower that are basically just collections of portakabins, who are unaware that they could have actually made a bid for twenty-first century funding.
Welsh: Diolch yn fawr iawn am y crynodeb hwnnw. Rydych eisoes wedi dweud wrth Mike Hedges fod £34 miliwn o'r £51 miliwn a aeth i Abertawe o dan fand A, sef - hoffwn ddweud hyn yn glir: croesawaf y buddsoddiad hwnnw'n llwyr. Ond dangosodd fod 66 y cant o'r arian a aeth i ardal dinas Abertawe wedi mynd i Ddwyrain Abertawe, ac mewn gwirionedd, nid aeth unrhyw beth o gwbl i Orllewin Abertawe. Nawr, rwy'n derbyn yr hyn a ddywedasoch ynglŷn â'r cynghorau'n blaenoriaethu hyn, ond dywed cynghorwyr yn Abertawe wrthyf fod rhai ysgolion yng Ngorllewin Abertawe a'r Gŵyr naill ai ddim yn cael gwybod sut i wneud cais am y cyllid hwn neu ddim yn cael gwybod yn briodol sut y gallant wneud cais am y cyllid. Pan fydd band B yn cael ei gyflwyno, a wnewch chi ymrwymo i sicrhau bod ysgolion yn cael gwybod yn uniongyrchol sut y gallant wneud cais am y cyllid hwn? Oherwydd er eu bod mewn rhannau mwy cefnog o Abertawe, o bosibl, mae rhai ysgolion yng Ngorllewin Abertawe a'r Gŵyr nad ydynt yn y bôn yn ddim ond casgliadau o gabanau, ac nid ydynt yn ymwybodol y gallent fod wedi gwneud cais am gyllid rhaglen ysgolion yr unfed ganrif ar hugain.
English: It is not for individual schools to make an application to the twenty-first century schools fund. The applications need to have come from the individual local education authority, who should carry out a needs assessment and a building survey assessment of its school estate, and, therefore, appropriately apply for priorities within their own local authority area. Those applications that are made by local education authorities are overseen by an independent capital programme board who make recommendations to me as Minister, and there is a robust procedure in place to scrutinise the applications that come forward from LEAs. But, really, the Member needs to address this concern to members of Swansea local authority.
Welsh: Nid cyfrifoldeb ysgolion unigol yw gwneud cais i gronfa ysgolion yr unfed ganrif ar hugain. Mae angen i'r ceisiadau ddod gan yr awdurdod addysg lleol unigol, a ddylai gynnal asesiad o anghenion ac asesiad arolwg adeiladau o'i ystâd ysgolion, a gwneud cais priodol felly am flaenoriaethau o fewn eu hardal awdurdod lleol eu hunain. Mae'r ceisiadau a wneir gan awdurdodau addysg lleol yn cael eu goruchwylio gan fwrdd rhaglen gyfalaf annibynnol sy'n gwneud argymhellion i mi fel Gweinidog, ac mae gweithdrefn gadarn ar waith i graffu ar y ceisiadau a gyflwynir gan awdurdodau addysg lleol. Ond mewn gwirionedd, mae angen i'r Aelod godi'r pryder hwn gydag aelodau o awdurdod lleol Abertawe.
English: Pupil voice is key to informing policy and creating a productive educational environment for our schools. All pupils should have the opportunity to take part in making decisions about their learning, and we will continue to engage with children and young people as the new curriculum is made available for feedback.
Welsh: Mae llais disgyblion yn allweddol i hysbysu polisi a chreu amgylchedd addysgol cynhyrchiol ar gyfer ein hysgolion. Dylai pob disgybl gael cyfle i gymryd rhan yn y broses o wneud penderfyniadau ynglŷn â'u dysgu, a byddwn yn parhau i ymgysylltu â phlant a phobl ifanc wrth i'r cwricwlwm newydd ddod yn agored ar gyfer cael adborth.
English: Thank you, Minister. Coed Eva Primary School in Cwmbran has recently been praised by Estyn for creating strategies to develop pupils' independence and attitudes to learning, one of which includes a pupil leadership scheme that involves the pupils conducting lesson observations, focusing upon learners' learning behaviours and attitude to learning and where they provide feedback to pupils and staff, including ways forward that impact on teaching and learning. They also give feedback to the senior leadership team and the school governing body. As a result of this and the other innovative work at Coed Eva school, pupils' well-being and attitudes to learning are reported to be very strong, and nearly all pupils behave in an exemplary manner in lessons and at break time. Will you join me in congratulating Coed Eva school and Blenheim Road school, the federated school, on their excellent work in this area? But can you say, as well, what lessons you think can be taken from this excellent practice and rolled out elsewhere in Wales?
Welsh: Diolch, Weinidog. Mae Ysgol Gynradd Coed Efa yng Nghwmbrân wedi cael ei chanmol yn ddiweddar gan Estyn am greu strategaethau i ddatblygu annibyniaeth disgyblion a'u hagweddau at ddysgu, gydag un ohonynt yn cynnwys cynllun arweinyddiaeth disgyblion sy'n golygu bod disgyblion yn arsylwi ar wersi, gan ganolbwyntio ar ymddygiad dysgu dysgwyr a'u hagwedd at ddysgu a lle y maent yn darparu adborth i ddisgyblion a staff, gan gynnwys ffyrdd ymlaen sy'n effeithio ar addysgu a dysgu. Maent hefyd yn rhoi adborth i'r uwch dîm arwain a chorff llywodraethu'r ysgol. O ganlyniad i hyn a gwaith arloesol arall yn ysgol Coed Efa, ceir adroddiadau fod lles disgyblion a'u hagweddau at ddysgu yn gadarn iawn, ac mae bron bob disgybl yn ymddwyn mewn modd rhagorol mewn gwersi ac yn ystod amser egwyl. A wnewch chi ymuno â mi i longyfarch ysgol Coed Efa ac ysgol Ffordd Blenheim, yr ysgol ffederal, ar eu gwaith rhagorol yn y maes hwn? Ond a allwch ddweud hefyd pa wersi y credwch y gellir eu dysgu o'r arfer rhagorol hwn a'u cyflwyno mewn mannau eraill yng Nghymru?
English: Well, I'm delighted to do so. I've been fortunate enough to - well, in fact, I got to open the new Coed Eva Primary School, and I have visited its federated twin on a number of occasions, most recently, I have to say, on a very innovative mental health day that the children - not the staff, the children had planned, not just for their benefit, but, actually, for a range of primary schools in the local area to highlight areas around mental health and well-being. Gill Ellis, who is the head of that federation, is also one of our associates on the new academy of educational leadership, and it is by those kinds of mechanisms we can ensure that this good practice is spread throughout the system. So, Coed Eva should be congratulated. Although they are not alone - I know that Mike Hedges will be devastated that he's not in the Chamber to hear me say this, but on a recent visit to Ysgol Tan-y-lan with Mike Hedges in Swansea - . They've introduced a new system where pupils, for an afternoon a week, get to choose what they want to study. And that increase in pupil voice has led to increased attendance at the school and better results from the children themselves, which just shows the power of listening and empowering children in their own education and the difference that can make to them.
Welsh: Wel, rwy'n falch iawn o wneud hynny. Rwyf wedi bod yn ddigon ffodus i - wel, mewn gwirionedd, cefais agor ysgol newydd Ysgol Gynradd Coed Efa, ac rwyf wedi ymweld â'i gefell ffederal ar sawl achlysur, yn fwyaf diweddar, mae'n rhaid imi ddweud, ar ddiwrnod iechyd meddwl arloesol iawn a drefnwyd gan y plant - nid y staff, y plant a'i cynlluniodd, nid yn unig er eu budd eu hunain, ond ar gyfer amryw o ysgolion cynradd yn yr ardal leol i dynnu sylw at feysydd yn ymwneud ag iechyd meddwl a lles. Mae Gill Ellis, pennaeth yr ysgol ffederal, hefyd yn un o'n partneriaid cyswllt yn yr academi arweinyddiaeth addysgol newydd, a thrwy'r mathau hynny o fecanweithiau gallwn sicrhau bod yr arferion da hyn yn cael eu rhannu drwy'r system gyfan. Felly, dylid llongyfarch ysgol Coed Efa. Er nad hwy yn unig - gwn y bydd Mike Hedges yn torri ei galon nad yw yn y Siambr i fy nghlywed yn dweud hyn, ond ar ymweliad diweddar ag Ysgol Tan-y-lan gyda Mike Hedges yn Abertawe - . Maent wedi cyflwyno system newydd lle y mae disgyblion, am un prynhawn yr wythnos, yn cael dewis beth y maent am ei astudio. Ac mae'r cynnydd hwnnw yn llais disgyblion wedi arwain at lefel uwch o bresenoldeb yn yr ysgol a chanlyniadau gwell gan y plant eu hunain, sy'n dangos grym gwrando a grymuso plant mewn perthynas â'u haddysg eu hunain a'r gwahaniaeth y gall hynny ei wneud iddynt.
English: I have noted the UCAS statistics on acceptances to full-time undergraduate courses for 2018-19. The slight reduction reflects the ongoing decline in the number of 18-year-olds in the United Kingdom. I am, however, encouraged by reports from some universities of increased applications for postgraduate and part-time undergraduate courses.
Welsh: Rwyf wedi nodi ystadegau UCAS ar dderbyniadau i gyrsiau israddedig amser llawn ar gyfer 2018-19. Mae'r gostyngiad bychan yn adlewyrchu'r gostyngiad parhaus yn nifer y bobl 18 oed yn y Deyrnas Unedig. Fodd bynnag, ceir adroddiadau calonogol gan rai prifysgolion am fwy o geisiadau am gyrsiau ôl-raddedig a chyrsiau israddedig rhan-amser.
English: Thank you for the answer, Minister. According to the admissions service, UCAS, Wales is the only part of the United Kingdom where the total number of students given places fell last year, when compared to the previous year. Figures show the number of students accepted on full-time courses at Welsh universities fell by 5.7 per cent. Figures show also that Welsh applicants are the most likely to study outside their home country, in contrast to Scotland and Northern Ireland, where there are financial incentives for applicants to study at home universities. What action will the Minister take to reverse this decline and what incentive will she offer to encourage more Welsh applicants to study in home universities, please?
Welsh: Diolch am eich ateb, Weinidog. Yn ôl y gwasanaeth derbyniadau, UCAS, Cymru yw'r unig ran o'r Deyrnas Unedig lle y gostyngodd cyfanswm y myfyrwyr a gafodd le ar gyrsiau y llynedd, o gymharu â'r flwyddyn flaenorol. Dengys ffigurau fod nifer y myfyrwyr a dderbyniwyd ar gyrsiau amser llawn ym mhrifysgolion Cymru wedi gostwng 5.7 y cant. Dengys ffigurau hefyd mai ymgeiswyr o Gymru yw'r rhai mwyaf tebygol o astudio y tu allan i'w mamwlad, yn wahanol i'r Alban a Gogledd Iwerddon, lle y ceir cymhellion ariannol i ymgeiswyr astudio ym mhrifysgolion eu gwlad. Pa gamau y bydd y Gweinidog yn eu cymryd i wrthdroi'r gostyngiad a pha gymhelliad y bydd yn ei gynnig i annog mwy o ymgeiswyr o Gymru i astudio ym mhrifysgolion eu gwlad, os gwelwch yn dda?
English: Of course, Presiding Officer, recruitment is a matter for individual institutions. What Welsh students have the advantage of is the most progressive and generous system of student support anywhere in the United Kingdom. With regard to incentivising students to study in Wales, the Member will be aware, because, again, we discussed this this morning at the committee, when it comes to support for postgraduate study, that is only available for eligible applicants who undertake their postgraduate study in a Welsh institution.
Welsh: Wrth gwrs, Lywydd, mater i sefydliadau unigol yw recriwtio. Y fantais sydd gan fyfyrwyr Cymru yw'r system fwyaf blaengar a hael o gymorth i fyfyrwyr yn y Deyrnas Unedig. O ran cymell myfyrwyr i astudio yng Nghymru, bydd yr Aelod yn ymwybodol, oherwydd, unwaith eto, trafodasom hyn y bore yma yn y pwyllgor, o ran cymorth ar gyfer astudio ôl-raddedig, nid yw hwnnw ond ar gael i ymgeiswyr cymwys sy'n ymgymryd â'u hastudiaethau ôl-raddedig mewn sefydliad yng Nghymru.
English: The next item, therefore, is questions to the Minister for Health and Social Services, and the first question is from Hefin David.
Welsh: Yr eitem nesaf, felly, yw'r cwestiynau i'r Gweinidog Iechyd a Gwasanaethau Cymdeithasol, ac mae'r cwestiwn cyntaf gan Hefin David.
English: Thank you for the question. There is good evidence that many general practitioner consultations are for minor ailments that could potentially be dealt with effectively by a community pharmacist, with medicines readily available from pharmacies without a prescription. Choose Pharmacy means that these ailments can be safely and accurately diagnosed with no need for medical interventions.
Welsh: Diolch am eich cwestiwn. Ceir tystiolaeth dda fod llawer o ymgynghoriadau meddygon teulu yn ymwneud â mân anhwylderau y gallai fferyllydd cymunedol ymdrin â hwy'n effeithiol o bosibl, gan fod meddyginiaethau ar gael yn rhwydd o fferyllfeydd heb bresgripsiwn. Golyga Dewis Fferyllfa y gellir gwneud diagnosis o'r anhwylderau hyn yn ddiogel ac yn gywir heb fod angen ymyriadau meddygol.
English: Some of the issues that the Minister is referring to were raised with me by Norgine, a pharmaceutical manufacturer in my constituency with a significant presence and it happens to be a Welsh anchor company, as well. The company made me aware of the consultation that the All Wales Medicines Strategy Group are currently undertaking - I think it closes on Friday - that is looking at conditions for which over-the-counter items should not be routinely prescribed in primary care. It seems to be a cut-and-paste consultation from one that took place earlier in England. The document lists 1,314 medicines available over the counter that are currently prescribed by GPs in Wales, covering 35 conditions. Norgine have raised some concerns with me, particularly the potential unintended consequences of adopting the guidance, including increased costs; disempowering prescribers; putting patients' outcomes at risk; creating inequalities in healthcare; and putting the most vulnerable members of society at risk. Will the Minister reflect on those concerns and also tell the Chamber when he plans to report back to this Parliament on the outcome of that consultation?
Welsh: Cafodd rhai o'r materion y mae'r Gweinidog yn cyfeirio atynt eu dwyn i fy sylw gan Norgine, gweithgynhyrchwr fferyllol yn fy etholaeth gyda phresenoldeb sylweddol ac sy'n digwydd bod yn un o gwmnïau angori Cymru hefyd. Soniodd y cwmni wrthyf am yr ymgynghoriad sydd ar waith ar hyn o bryd gan Grŵp Strategaeth Feddyginiaethau Cymru - credaf ei fod yn dod i ben ddydd Gwener - sy'n edrych ar gyflyrau na ddylid rhoi presgripsiwn dros y cownter ar eu cyfer fel mater o drefn mewn gofal sylfaenol. Ymddengys ei fod yn gopi carbon o ymgynghoriad a gynhaliwyd yn gynharach yn Lloegr. Mae'r ddogfen yn rhestru 1,314 o feddyginiaethau sydd ar gael dros y cownter ac sy'n cael eu presgripsiynu ar hyn o bryd gan feddygon teulu yng Nghymru, ar gyfer 35 o gyflyrau. Mae Norgine wedi dwyn rhai pryderon i fy sylw, yn enwedig y canlyniadau anfwriadol posibl yn sgil mabwysiadu'r canllawiau, gan gynnwys costau cynyddol; dadrymuso presgripsiynwyr; peryglu canlyniadau i gleifion; creu anghydraddoldeb ym maes gofal iechyd; a pheryglu aelodau mwyaf agored i niwed cymdeithas. A wnaiff y Gweinidog ystyried y pryderon hyn, a dweud hefyd wrth y Siambr pa bryd y mae'n bwriadu adrodd yn ôl i'r Senedd ar ganlyniad yr ymgynghoriad hwnnw?